21. novembra 1916 je Britannic ob 8:12 v Egejskem morju 1,5 km severno od otoka Kea, zadel nemško morsko mino in potonil 55 minut po eksploziji. Umrlo je 30 ljudi, preživelo pa jih je 1035. Ena preživela, medicinska sestra Violet Jessop, je bila znana tudi po tem, da je že leta 1912 preživela potop ladje Titanic in je bila tudi na krovu Olympic v času, ko je leta 1911 trčila v HMS Hawke. Britannic je bil največji oceanski parnik izgubljen v prvi svetovni vojni, toda njegova potopitev ni imela toliko smrtnih žrtev, kot potopitev Titanica ali potopitev Cunardove RMS Lusitanie, ki jo je potopil nemški torpedo v Irskem morju maja 1915.